Surathai21/ocs-krisdika huggingface dataset:
ประกาศของคณะปฏิวัติ ฉบับที่ 66
วันที่ประกาศ: 1972-02-03

content: ประกาศของคณะปฏิวัติ ฉบับที่ ๖๖
content: โดยที่คณะปฏิวัติพิจารณาเห็นว่า ตามที่กระทรวงการคลังยินยอมให้กระทรวงกลาโหมนำที่ดินราชพัสดุซึ่งเป็นสาธารณสมบัติของแผ่นดิน โฉนดที่ ๕๓๐๗ โฉนดที่ ๕๓๖๐๐ และโฉนดที่ ๕๓๖๐๑ เนื้อที่ทั้งหมดประมาณ ๑๒ ไร่ ๓ งาน ๓๐ ตารางวา ในท้องที่ตำบลถนนนครชัยศรี อำเภอดุสิต นครหลวงกรุงเทพธนบุรี
content: ไปแลกเปลี่ยนกับที่ดินเนื้อที่ประมาณ ๑๙ ไร่ ๓ งาน ๕ ตารางวา ซึ่งองค์การอุตสาหกรรมป่าไม้ได้จัดหามาแลกเปลี่ยน จึงจำเป็นต้องตรากฎหมายโอนที่ดินซึ่งเป็นสาธารณสมบัติของแผ่นดินดังกล่าว หัวหน้าคณะปฏิวัติจึงมีคำสั่งดังต่อไปนี้
sectionNo: 1
content: ข้อ ๑ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลถนนนครชัยศรี อำเภอดุสิต นครหลวงกรุงเทพธนบุรี โฉนดที่ ๕๓๐๗ เลขที่ดิน ๕๙๗ เนื้อที่ประมาณ ๓ งาน ๔๒ ตารางวา โฉนดที่ ๕๓๖๐๐ เลขที่ดิน ๒๓๐๔ เนื้อที่ประมาณ ๑ ไร่ ๑ งาน ๔๖ ตารางวา และโฉนดที่ ๕๓๖๐๑ เลขที่ดิน ๒๓๐๕ เนื้อที่ประมาณ ๑๐ ไร่ ๒ งาน ๔๒
sectionNo: 1
content: ตารางวา ภายในแนวเขตตามแผนที่ท้ายประกาศของคณะปฏิวัติฉบับนี้ ให้แก่องค์การอุตสาหกรรมป่าไม้
sectionNo: 2
content: ข้อ ๒ ให้รัฐมนตรีว่าการกระทรวงการคลังและรัฐมนตรีว่าการกระทรวงกลาโหมรักษาการตามประกาศของคณะปฏิวัติฉบับนี้
sectionNo: 3
content: ข้อ ๓ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: ประกาศ ณ วันที่ ๒ กุมภาพันธ์ พุทธศักราช ๒๕๑๕ จอมพล ถ. กิตติขจร หัวหน้าคณะปฏิวัติ
sectionName: แผนที่ท้ายประกาศฯ